open-index/open-wikipedia-markdown huggingface dataset:
Sinc-funktsioon

**Sinc-funktsioon** (ik. *Sinc function*, pärinevus "*cardinal sine function*") on matemaatiline funktsioon noteeritud kui sinc(x), mis leiab laialdast kasutust erinevates matemaatilistes ning inseneeria rakendustes, kuid tihedaim kasutus on digitaalse signaalitöötluse alal. Seda saab kasutada signaalide taastamiseks, sageduse spektri analüüsimiseks ning filtrite disainimiseks. 


Üldine definitsioon:

\operatorname{sinc}(x) = \frac{\sin x}{x}

Kuna sellel kujul jääb x=0 defineerimata, siis kirjeldatakse sinc-funktsiooni tavaliselt kui:

\operatorname{sinc}(x) = \begin{cases} \dfrac{ \sin x } x, & x \ne 0 \\[2px] 1, & x = 0\end{cases}

Funktsiooni normaliseeritud kuju:

\operatorname{sinc}(x) = \begin{cases} \dfrac{ \sin (\pi x) } {\pi x}, & x \ne 0 \\[2px] 1, & x = 0\end{cases}

## Kasutused
### Filtrite disainimine
Võttes normaliseeritud sinc-funktsioonist Fourier' pöörde, saab tulemuseks ristkülikukujulise graafiku sagedusedomeenis, mille keskpunkt on ft = 0. Seda saab kasutada filtrite disainimisel, kuna sinc-funktsioon sagedusedomeenis kirjeldab ideaalset madalpääsfiltrit. Filtri rakendamiseks tuleb sisendsignaal konvoleerida sinc-funktsiooniga. 

### Filtrid
#### Madalpääsfilter
Kasutades sinc-funktsiooni digitaalse madalpääsfiltri disainimiseks, tuleb tähele panna, et funktsioon on x-teljel lõpmatu mõlemas suunas. See tekitab filtri mahalõikesageduse juures palju tahtmatuid lainetusi. Seetõttu ei tooda praktikas lihtsalt sinc-funktsiooniga konvoleerimine soovitud tulemust. Probleemi lahendamiseks saame muuta sinc-funktsioon lõplikuks. Selleks rakendatakse n-ö "akna meetodit" (ik. Windowed-Sinc). Enne kui konvoleerida sinc-funktsioon filtreeritava signaaliga kasutatakse akna funktsiooni, et sinc-funktsiooni äärmiste väärtuste kaalu vähendada.

#### Kõrgpääsfilter

Samuti saab sinc-funktsiooni kasutada, et luua digitaalne kõrgpääsfilter. Selle saavutamiseks tuleb võtta sama akendatud sinc-funktsioon ning selle väärtused inverteerida. 

\operatorname{w_{hpf}}(n) = \begin{cases} -\dfrac{ \sin [2\pi f_{t}(n-\dfrac{M}2)] }{\pi(n-\dfrac{M}2)}, & n \ne \dfrac{M}2 \\[2px] 1-2f_{t}, & n = \dfrac{M}2 \end{cases}

Kombineerides madalpääsfiltri ning kõrgpääsfiltri on võimalik luua nii ribapääsfilter kui ka ribatõkkefilter. 
## Viited
Vassili Otškalenko

**Vassili Otškalenko** (sündinud 1965) on Eesti kurjategija ja pedofiil.

Ta tappis Haapsalus 1992. aastal kümneaastase Svetlana Volkova, püüdes teda enne vägistada.
18 päeva hiljem püüdis ta vägistada 12-aastast tüdrukut.
Tallinna linnakohus mõistis Otškalenkole 1993. aastal surmanuhtluse, 1998. aastal asendati see eluaegse vangistusega. 

Otškalenko sai taotleda ennetähtaegset vanglast vabastamist, kui ta oli karistusest ära kandnud 25 aastat. 2019. aastal esitas Otškalenko taotluse tingimisi ennetähtaegselt vabanemiseks, kuid taotlust ei rahuldatud. 

2021. aastal elas mees Tallinna avavanglas ning käis pidevalt Haapsalus, mis häiris linnaelanikke. 2021. aasta sügisel esitas Otškalenko taas taotluse tingimisi ennetähtaegselt vabanemiseks, kuid Harju Maakohus taotlust ei rahuldanud ülikõrge retsidiivsusohu tõttu. Meediakajastuse survel viidi mees 2022. aasta alguses üle avavanglast tavavanglasse.

Alates 2023. augustist viibis Otškalenko taas avavanglas, ehkki elamisluba tal ei ole. Otškalenkole ei ole elamisluba väljastatud, kuna tal on Eestis viibimiseks õigus, tulenevalt Välismaalaste seadusest. Otškalenkol kehtib see õigus karistuse kandmise ehk vangistuses viibimise ajal. 

## Viited

## Välislingid

*Pedofiilist lapsetapja Vassili Otškalenko ei pääsenud vabadusse, Õhtuleht
Ryan Serhant

**Ryan Matthew Serhant** (sündinud 2. juulil 1984 Texase osariigis Houstonis) on USA kinnisvarategelane, näitleja ja teleprodutsent.

## Elukäik ja haridus
Ryan on sündinud Texase osariigis Houstoni linnas, kuid üles kasvanud Bostoni lähedal. Ta lõpetas 2006. aastal Hamilton College'i inglise kirjanduse ja teatri erialal. Seejärel suundus ta New Yorki, et saada näitlejaks. 

## Töökäik
### Töö kinnisvaraäris
2008. aastal alustas Serhant tegevust New Yorgi kinnisvaraturul. Esimesel aastal teenis ta 9000 dollarit (ehk ligi 8000 eurot). Esimese märkimisväärse müügitehinguni, mille suurus oli 8,5 miljonit dollarit, kulus tal mitu aastat. Serhant oli 2012. aastal New Yorgi kinnisvaramaaklerite seas müügiedult viieteistkümnes.  

2008. aastal sai temast Nest Seekers Nationali asepresident ja tegevdirektor. 2012. aastal moodustas ta enda maaklerimeeskonna (Serhant Team), mis koosneb enam kui 60 inimesest New Yorgis, New Jerseys, Los Angeleses, Miamis ja The Hamptonsis. Tema meeskond on spetsialiseerunud tipptasemel elamutes asuvate korterite, eramute ja uusarendusobjektide müügile. 

Ryan Serhant asutas 2020. aastal oma kinnisvarafirma SERHANT. Ettevõte muutus kiiresti üheks aktiivsemaks kinnisvaraettevõtteks USA-s: juba esimese poole aasta keskmine käive oli 100 miljonit dollarit kuus.

### Töö televisioonis
Teledebüüdi tegi Serhant tõsielusaates "Million Dollar Listing", seejärel osales saates "Inside Amy Schumer". 2014. aastal mängis ta kõrvalosa Noah Baumbachi filmis "When We're Young". Serhant on esinenud telekanalites CNN, CNBC, FOX, NBC, ABC ja CBS.

2017. aastal algatas ja produtseeris Serhant telesaate "Sell It Like Serhant", kus ta õpetab saamatutele müüjatele, kuidas parandada müügioskusi ja teha tulemuslikku müügitööd.

Serhant tegi oma elamu renoveerimisest, mis kestis kolm aastat, miniseriaali "Million Dollar Listing: Ryan's Renovation".

## Isiklikku
Serhant elab koos advokaadist abikaasa Emilia ja tütar Zenaga (sündinud 2019) New Yorgis. Paar abiellus 2016. aastal Kreekas.

## Viited
PlayStation 5

**PlayStation 5** (**PS5**) on ettevõtte Sony Interactive Entertainment loodud mängukonsool, mis toodi turule 2020. aasta lõpul.
William C. Durant

**William Crapo Durant** (8. detsember 1861 Boston, Massachusetts – 18. märts 1947 New York) oli Ameerika Ühendriikide autotööstuse pioneer. Ta lõi mitme automargi osalusega ettevõtete süsteemi. Ta oli General Motorsi ja Chevrolet' üks kaasasutaja.

1886. aastal asutas Durant ettevõtte Flint Road Cart Company. 1904. aastal sai ta autotootja Buick peajuhatajaks. 1908. aastal moodustas ta Frederic L. Smithiga ettevõtte General Motors, kuhu koondas paljud autotootjad. Rahaliste probleemide tõttu kaotas ta kaks aastat hiljem General Motorsis töökoha. Ta asutas koos Louis Chevrolet'ga ettevõtte Chevrolet, mis ostis 1915. aastal General Motorsi. Durant sai ettevõtte General Motors Corporation presidendiks ja alustas edukat laienduskava. Esimese maailmasõja järgsete probleemide tõttu pidi ta 1920. aastal taas ametist loobuma. 1921. aastal rajas ta ettevõtte Durant Motors Inc., mis aga edukaks ei osutunud.

Durant suri 18. märtsil 1947 New Yorgis 85-aastaselt. Talle on ehitatud Bronxi linnaosas Woodlawni kalmistule isiklik mausoleum.

## Viited
Ämblikmees: Kojutulek

**"Ämblikmees: Kojutulek"** on 2017. aastal linastunud USA mängufilm superkangelasest, kes põhineb "Marvel Comicsi" Ämblikmehe tegelaskujul. See oli filmi "Ämblikmees" teine uusversioon ning esimene "Ämblikmehe" soolofilm Marveli kinouniversumis (MCU). Filmi peaosas on Tom Holland (Ämblikmees/Peter Parker) ning kõrvalosades Jacob Batalon, Laura Harrier, Zendaya, Robert Downey juunior, Marisa Tomei, Jon Faverau ja Michael Keaton. Filmi režissöör on Jon Watts.

Sellele järgnesid kaks järjefilmi: "Ämblikmees: Kodust kaugel" (2019) ja "Ämblikmees: Pole koduteed" (2021).

## Osatäitjad

## Vaata ka
* Ämblikmees

## Viited

## Välislingid
*
Rohetiib-aara

**Rohetiib-aara** (*Ara chloropterus*) on linnuliik aara perekonnast papagoilaste sugukonnast papagoiliste seltsist.

## Välimus
Rohetiib-aara on 73–95 cm pikk. Tiib on 380–421 mm pikk, saba 440–531 mm, nokk 71–84 mm, jookse 36–44 mm. Kaalub 1050–1708 g.

Pea, kael, ülaselg, pealtiiva väiksed kattesuled, tiiva alumine külg ja kõht on punased. Keskmised pealtiiva kattesuled, sisemised küünrahoosuled ja õlasuled on rohelised. Suured kattesuled, labahoosuled, välimised küünrahoosuled ja alaselg on sinised. Keskmised sabasuled on punased sinise otsaga, äärmised on üleni sinised. Sulistumata ala näol on valge peente punaste triipudega. Noka ülemine pool on valge, alumine must. Jalad on mustad. Silmad on helekollased, noorlindudel pruunid. Sarnaneb välimuselt puna-aaraga.

## Levik
Levila ulatub Ida-Panamast Põhja-Argentinani.

Elavad metsades ja savannides, väldivad soiseid alasid. Neid on nähtud kuni 1400 m kõrgusel merepinnast.

## Toitumine
Toituvad astelpalmi ja nahkhiirepuu viljadest ning Langsdorffi kopaiivapuu ja vaigu-lokustpuu viljadest ja seemnetest.

Rohetiib-aarad söövad savi, sest see sisaldab palju naatriumi ja sest see aitab neil neutraliseerida seemnetes leiduvaid mürgiseid aineid. Savi seob mürgiseid alkaloide, mis seejärel läbivad linnu seedekulgla ilma vereringesse imendumata. Lisaks moodustab savi linnu sooltes kihi, mis kaitseb tanniinide ja teiste mürkide eest.

## Pesitsemine
Pesitsevad puuõõnsustes ja kaljulõhedes. Kurnas 2–3 muna. Haudevältus on 28 päeva. Pojad saavad lennuvõimeliseks 90-päevaselt.

## Eluiga
Rohetiib-aarad võivad elada kuni 63-aastaseks.

## Viited

## Välislingid
Prudentópolis

**Prudentópolis** on vald Brasiilia lõunaosas Paraná osariigis. See asub osariigi pealinnast Curitibast umbes 200 km kaugusel läänes.

Elanike arv on 2020. aasta seisuga 52 513. Aastal 2010 oli elanikke 48 792.

Prudentópolise asula tekkis 1880. aastatel. See on saanud nime Brasiilia president Prudente de Moraise järgi. Alates 1890. aastatest hakkas Prudentópolisesse saabuma Ukraina sisserändajaid. Suur osa Ukraina sisserändajatest tuli Ternopili piirkonnast ning tänapäeval on Ternopil ka Prudentópolise sõpruslinn. Prudentópolise omavalitsusüksus loodi 12. augustil 1906.

Prudentópolis on suurim ukrainlaste asula Brasiilias – ukrainlasi elab Prudentópolises 38 000 ehk ligi 75%. Ukraina keelel on Prudentópolises ametliku keele staatus.

Prudentópolist läbib maantee BR-373.

## Viited
Vipassana liikumine

**Vipassana liikumine** on Birma theravaada budismist alguse saanud ja alates 1970. aastatest ka läänemaailmas laialdaselt levinud vaimsete õpetuste ja praktikate kogum, millega arendatakse analüüsivat vaatlust ehk läbinägemist (*[[Analüüsiv vaatlus|vipassanā]]*) ning meelerahu (*[[Meelerahu|samatha]]*).

Vipassana liikumise olulisemad õpetajad on Mahasi Sayadaw ja S. N. Goenka.
Galiitsia Karl Ludwigi Raudtee

**Galiitsia Karl Ludwigi Raudtee** (saksa keeles **k.k.priv. Galizische Carl Ludwig-Bahn** (**CLB**), poola keeles **Kolej galicyjska im. Karola Ludwika**) oli raudteesüsteem, mis sai nime Austria ertshertsogi Karl Ludwigi järgi. See ehitati 19. sajandi teisel poolel Austria-Ungari provintsi Galiitsiasse. Litsentsi andis 7. aprillil 1858 keiser Franz Joseph I, kes oli Karl Ludwigi vanem vend. Töid hakati teostama šlahta Leon Sapieha juhtimisel ja need viidi lõpule alles 1892. aastal.

Lõpetatud põhiliin läbis kogu provintsi läänest itta, ühendades peamisi linnakeskuseid – Krakówi, Tarnówi, Rzeszówi, Przemyśli, Lwówi (saksa keeles Lemberg) ja Tarnopoli. Liin algas Krakówist ja lõppes Podwołoczyska (tänapäeval Pidvolotšõski) raudteejaamas, kus see oli üle Zbruchi jõe Volotšõskis ühendatud Vene keisririigi raudteedega. Põhiliini kõrvale moodustati teisejärgulised ühendused, näiteks: Kraków–Wieliczka ja Kraków–Niepołomice.

Karl Ludwigi raudteed oli läänes, Cieszyni ja Bohumíni raudteesõlmedes, omakorda ühendatud Böömimaa ja Austria raudteesüsteemidega. Samuti valmis 1884. aastal Tarnów–Stroze–Jasło liin, mis ühendas selle Ungari kuningriigi võrguga.

Tänapäeval on see osa Poola liinist number 91, mis kulgeb Krakówist Przemyśli lähedal asuva Medyka piiripunktini.

## Vaata ka
*Keiserlikud ja Kuninglikud Austria Riigiraudteed 
*Keiser Franz Josephi Raudtee
Ždanivka

**Ždanivka** on linn Ukrainas Donetski oblastis. Linn asub umbes 37 km Donetskist kirdes.

Asula tekkis 1924. aastal kivisöekaevanduse juurde. 1966 sai linnaõigused. Linna haldusalas on Vilhivka alev ja Molodõi Šahtari küla.

2014. aastast on linn venemeelsete mässuliste, nn Donetski Rahvavabariigi kontrolli all.

## Välislingid
* http://zhdanovka.info/
Sweet Caroline

"**Sweet Caroline**" on USA laulja Neil Diamondi kirjutatud ja esitatud laul. See anti 1969. aasta mais välja singlina. See on Diamondi üks tuntumaid laule.

2007. aastal antud intervjuus sõnas Diamond, et laulu inspiratsiooniks oli John F. Kennedy tütar Caroline, kes oli toona seitsmeaastane.

Diamond salvestas laulu Tennessee osariigis Memphises American Sound Studios. Singlina jõudis "Sweet Caroline" USA singlite edetabelis Billboard Hot 100 neljandale kohale, Kanada ja Austraalia singlite edetabelis jõudis see kolmandale kohale. Billboardi aastalõpu singlite edetabelis jõudis "Sweet Caroline" 22. kohale. Suurbritannia singlite edetabelis jõudis see 1971. aastal kaheksandale kohale.

USA-s ja Suurbritannias esitatakse "Sweet Caroline'i" sageli spordivõistlusel. Näiteks lauldi seda Wembley staadionil pärast seda, kui Inglismaa jalgpallikoondis oli 2021. aasta Euroopa meistrivõistlustel võitnud Saksamaad, ja pärast Emma Raducanu võitu US Openil.

2019. aastal tunnistati laul kultuuriliselt oluliseks ning võeti USA Kongressi raamatukogu National Recording Registry'sse.

"Sweet Caroline'i" on teiste seas esitanud Elvis Presley (1970. aasta kontsertalbum "On Stage") ja Frank Sinatra (1974. aasta album "Some Nice Things I've Missed").

## Viited
Kõrgem õiguskool

**Kõrgem õiguskool** (vene keeles *Высшее училище правоведения*) oli aastatel 1805−1816 tegutsenud Venemaa keisririigi juriidilist haridust andnud õppeasutus.

## Ajalugu
Õppeasutuse eelkäijaks oli keiser Paul I ajal 1797. aastal senati juurde loodud junkrukool, kus anti haridust ametnikele. 1805. aastal see suleti ja keiser Aleksander I kiitis heaks justiitsministeeriumi ettepaneku rajada kolmeklassiline Kõrgem õiguskool. Uue õppeasutuse direktoriks nimetati tuntud jurist Gustav Adolf von Rosenkampff (1763−1832). Õppetöö algas 1806. aastal, kolm aastat hiljem lõpetas esimene lend. See jäi ka viimaseks, kuna samal aastal peatas Mihhail Speranski kooli tegevuse. Direktor Rosenkampff püüdis küll 1812. aastal õppetööd taaselustada, kuid alanud sõja tõttu ei saanud see teoks. Ametlikult suleti õppeasutus 1816. aastal. Selle õigusjärglane oli 1835. aastal asutatud Keiserlik õiguskool.

## Direktor

## Vaata ka
*Keiserlik õiguskool

## Viited

## Kirjandus
*Amburger, Erik. *Geschichte der Behördenorganisation Russlands von Peter dem Grossen bis 1917*. − Studien zur Geschichte Osteuropas. Bd X. Leiden: E. J. Brill, 1966. Lk 484 http://opacplus.bsb-muenchen.de/title/BV005050575/ft/bsb00108118?page=522.
Neil Diamond

**Neil Leslie Diamond** (sündinud 24. jaanuaril 1941 Brooklynis New Yorgis) on juudi päritolu USA laulja ja laulukirjutaja.

Lauljakarjääri alustas ta 1960. aastatel. 1966. aastal ilmus tema debüütalbum "The Feel of Neil Diamond". Tema tuntumate laulude hulka kuuluvad muuhulgas "Cherry, Cherry" (1966), "Girl, You'll Be a Woman Soon" (1967), "Kentucky Woman" (1967), "Sweet Caroline" (1969), "Cracklin' Rosie" (1970), "I Am... I Said" (1971), "Song Sung Blue" (1972), "Longfellow Serenade" (1974), "You Don't Bring Me Flowers" (koos Barbara Streistandiga; 1978) ja "Love on the Rocks" (1980). USA singlite edetabelis Billboard Hot 100 on ta esikohale jõudnud lauludega "Cracklin' Rosie", "Song Sung Blue" ja "You Don't Bring Me Flowers". Ta on paljude oma laulude autor, lisaks on ta kirjutanud laule ka teiste artistidele, teiste seas The Monkeesile.

Diamond on kokku välja andnud 35 stuudioalbumit. Tema plaate on maailmas müüdud üle 100 miljoni.

1973. aastal lõi ta muusika filmile "Jonathan Livingston Seagull", pälvides selle eest Kuldgloobuse. 1980. aastal oli Diamond peaosas muusikafilmis "The Jazz Singer" (1980).

1984. aastal võeti ta laulukirjutajate kuulsuste halli Songwriters Hall of Fame ja 2011. aastal Rock'n'rolli Kuulsuste Halli liikmeks. 2011. aastal pälvis ta Kennedy Keskuse elutööauhinna ja 2018. aastal Grammy elutööauhinna.

## Välislingid
* http://neildiamond.com/
Juri Švets

**Juri Švets** (vene keeles Юрий Борисович Швец, ukraina keeles Юрій Борисович Швець; sündinud 16. mail 1952) on endine Nõukogude Liidu luuraja ja aastail 1980–1990 KGB major, kes seejärel asus tegutsema analüütikuna. 

Ta elab Ameerika Ühendriikides. 
Alates 2021. aastast esineb regulaarselt poliitika ja majanduse analüüsidega oma YouTube'i kanalil. Venemaa sõjalise sissetungi ajal Ukrainasse pühendus sündmuse analüüsile, tema tähelepanekud leidsid laia kuulajaskonna. 

## Teoseid
*Shvets Y. B. 1994. *Washington Station: My Life as a KGB Spy in America*. Simon & Schuster.

## Välislingid
*Tema YouTube'i kanal
Lvivi dominiiklaste kirik

**Lvivi dominiiklaste kirik ja klooster** (ukraina keeles *Домініканський костел і монастир*, poola keeles *Kościół i klasztor Dominikanów we Lwowie*) on kirik ja endine kloostrikompleks Lvivi vanalinnas Ukrainas. Algselt oli see Issanda Ihu roomakatoliku kirik, tänapäeval tegutseb selles Pühima Euharistia kreekakatoliku kirik ja kloostrikompleksis asub muuseum.

## Viited

## Välislingid
* The Dominican Church. - Lviv Official Tourism Site
* The Dominican Cathedral. - Lviv. - In Your Pocket
* Львівський музей історії релігії (muuseumi koduleht, ukraina keeles)
Klaasarmatuur

**Klaasarmatuur** ehk klaasplastsarrus on :klaaskiust ja polümeerepoksiidist koosnev sarrus, mille diameeter jääb vahemikku 4 mm kuni 20 mm. Materjal on vastupidavam, tugevam, odavam ja kergem kui metall ning mittetoksiliste omadustega. Klaasplastarmatuuri saab kasutada pingbetooni paigaldatuna, tee-, silla-, ja sadama ehituses. Materjal väga :korrosioonikindel ning tema eeldatav eluiga on umbes 80 aastat.

Klaasplastsarrus on ökoloogiline. Toode arendati külma sõja ajal, et ehitada tuumavarjendeid materjalist, mis ei salvesta radioaktiivsust. Samuti oli seda satelliitidelt raske avastada ning kerguse tõttu lihtne kasutada.

## Klaasarmatuuri omadused

* :tõmbetugevus umbes 1506 MPa;

* elastsusmoodul umbes 60 000 MPa;
* :soojusjuhtivus umbes 0,35 (W/(m·K));
* tihedus 2 g/cm3;
* elektrijuhtivus puudub;
* korrosioonikindel;
* keskkonnasõbralik.

## Klaaskiudude eelised

* kergem kui teras;
* sama tugev kui teras;
* vastupidavus vedelikele, leelistele ja kemikaalidele;
* lihtne ja kiire töödeldavus;
* niiskuskindel;
* hea soojusisolatsiooniga.

### Armasteki klaasplastsarrus
Sarruse tootmisel on kasutatud kiude ja epoksüüdvaiku, maksimaalse nakke saavutamiseks on neile peale põimitud spiraalne kattekiht. Kuna UV-kiirgus muudab materjali nõrgemaks on soovitatav seda hoida varjus. Klaasplastsarrusega töötamisel on oluline kanda spetsiaalseid kindaid ja riideid, kaitseks sellest eralduvate kiudude eest. Sarruse lõikamisel tuleks kasutada respiraatorit. 

Võrreldes klaasplastarmatuuri terasega on tõmbetugevus ligikaudu 2,5 korda suurem ja tiheduse 3,8 korda väiksem. Kuna klaasplastsarrusel puudub voolepiir, siis sellest valmistatud betoonist element ei paindu vaid puruneb, seevastu terasega betoonil sellist probleemi pole.

## Viited
Ilona Dovgan

**Ilona Dovgan** (ukraina keeles *Іло́на До́вгань*, s. 1976 Horišni Plavnis) on ukraina ajakirjanik ja saatejuht.

## Töökäik
Alates 2020. aastast on ta telekanali Kõjiv saatejuht.

## Viited
Karl Ludwig

**Karl Ludwig** (30. juuli 1833 Schönbrunni loss – 19. mai 1896 sealsamas) oli Habsburgide ertshertsog, Austria keisri Franz Joseph I ja Mehhiko keisri Maximiliano ​​noorem vend. Ta oli Franz Ferdinandi, Otto Franzi, Ferdinand Karli ja kolme tütre isa. Tema pojapoeg Karl I oli viimane Austria-Ungari riigipea.

## Elulugu

Ertshertsog Karl Ludwig Joseph Maria sündis 1833. aastal Schönbrunni lossis ertshertsog Franz Karli ja Baieri printsessi Sophie kolmanda lapsena. Printsess Sophie hoolitses väga oma laste hariduse eest, mistõttu sai Franz Ludwig lapsena range katoliikliku kasvatuse. Kuulujuttude järgi olevat Karl Ludwig hilisemas elus hobukaarikus sõites tänaval kõndijaid õnnistanud.

Karl Ludwig alustas pärast õpingute läbimist karjääri sõjaväes. 1848. aastal sai ta oobersti auastme ning *chevaux-leger* rügemendi nr. 2 juhatajaks. 

1853. aastal reisis Karl Ludwig Galiitsia provintsi, et seal administratsioonis kogemusi omandada. Karl Ludwig töötas Galiitsias koos kuberner Agenor Romuald Gołuchowskiga. 1855–1861 oli ta Tirooli kuberner. 

1856. aasta 4. novembril abiellus Karl Ludwig Saksi hertsoginna Margarethaga. Abielupaar oli koos vaid kaks aastat. 1858. aasta septembris haigestus Margaretha Itaalia reisi ajal tüüfusse ja suri. 

1862. aastal abiellus Karl Ludwig Bourboni printsessi Maria Annunziataga, kes kannatas aga epilepsia all ning suri 1871. aastal tuberkuloosi. Abielust sündis neli last, nende hulgas ka ertshertsog Franz Ferdinand. 

1873. aastal abiellus Karl Ludwig Portugali infanta Maria Theresaga. Abielust sündis kaks tütart.

Karl Ludwig võttis ette reise Venemaale, Hispaaniasse, Skandinaaviasse ja Egiptusse. Reisil Palestiinasse haigestus Karl Ludwig väidetavalt pärast Jordani jõe vee joomist tüüfusse ning suri 19. mail 1896.

## Vaata ka
*Galiitsia Karl Ludwigi Raudtee

## Viited


## Kirjandus
* *[https://www.biographien.ac.at/oebl_3/240.pdf Karl Ludwig Joseph Maria Erzhg. von Österreich]. Österreichisches Biographisches Lexikon 1815–1950.* Viin*.* 1965*.*
* Wurzbach, Constantin von. *[https://de.wikisource.org/wiki/BLK%C3%96:Habsburg,_Karl_Ludwig Habsburg, Karl Ludwig]. Biographisches Lexikon des Kaiserthums Oesterreich.* Kd. 6. Viin. 1860.

## Välislingid
* Lindheim, Alfred von. ''Erzherzog Carl Ludwig 1833–1896.'' ''Ein Lebensbild''. Viin. 1897.
Mahasi Sayadaw

**Mahāsī Sayādaw U Sobhana** (29. juuli 1904 – 14. august 1982) oli Birma theravaada budismi munk ja meditatsioonitehnika arendaja, kelle õpetus on avaldanud suurt mõju vipassana liikumisele. 

"Mahasi meetod" ehk "Uus Birma meetod" põhineb satipatthana kohaselt sisevaatluse ehk läbinägemise (vipassana) arendamisel. Selle puhul alustatakse hingamisel alakõhu piirkonnas toimuva kerkimise ja vajumise jälgimisest, arendades tähelepanelikkust mistahes tunnete või mõtete esiletuleku puhul. Ollakse teadlik pidevast märkamisest, mõistmisest ja loobumisest. 

Mahasi Sayādaw olulisem teos on "Progress of Insight".

## Viited

## Vaata ka
* Vipassana liikumine
Andrei Kolesnikov

**Andrei Kolesnikov** (7. veebruar 1977 Oktjabrskoje – 11. märts 2022) oli Venemaa sõjaväelane, kindralmajor.

## Viited

## Välislingid
* 75 лет на защите Родины  В эти дни исполняется 75 лет одному из самых легендарных соединений Вооружённых Сил Российской Федерации – гвардейской танковой Кантемировской ордена Ленина Краснознамённой дивизии имени Ю.В. Андропова. О буднях соединения, истории, новациях и перспективах развития рассказал командир дивизии полковник Андрей Колесников. milportal.ru, 26. juuni 2017
Paper Roses

"**Paper Roses**" on Fred Spielmani ja Janice Torre'i kirjutatud laul. 

Laulu algmeloodi pärineb Franz Schuberti 1818. aastal loodud palast "Lob der Tränen" ("Pisarate kiituseks"). 

Esimesena laulis "Paper Rosesi" kuulsaks 1960. aastal ameerika laulja Anita Bryant. Bryanti esituses jõudis "Paper Roses" USA singlite edetabelis Billboard Hot 100 viiendale kohale ja Suurbritannias 24. kohale. "Paper Roses" jäi ka Bryanti kõige edukamaks singliks Billboardi edetabelis. Laul oli lisaks tema teisel stuudioalbumil "Hear Anita Bryant in Your Home Tonight!". 

Teist korda laulis "Paper Rosesi" kuulsaks 1973. aastal Marie Osmond, kes on Osmondide vendade (The Osmonds) õde. Osmondi kantripopilik "Paper Roses" ilmus singlina 25. augustil 1973. Lisaks oli see tema sama aasta septembris ilmunud debüütalbumi nimisingliks. Osmond oli laulu salvestamise ajal vaid 13-aastane. 1973. aasta novembris jõudis "Paper Roses" Billboardi kantrisinglite edetabelis Hot Country Songs esikohale. 14-aastaselt sai Osmond kõige nooremaks, kel on olnud kantrisinglite edetabelis esikohasingel (seda rekordit hoiab ta siiani). Edetabelis Hot 100 jõudis Osmondi versioon sarnaselt Bryantile viiendale kohale, kuid Osmondi singlit saatis oluliselt laiem edu, kui see jõudis Briti edetabelis teisele kohale ning lisaks muuhulgas Austraalia, Kanada ja Iirimaa singlite edetabelitesse. 

Šotimaa jalgpalliklubi Kilmarnock F.C. fännid on valinud "Paper Rosesi" klubi hümniks. 

Eestis on "Paper Roses" tuntud Boris Lehtlaane ja Tarmo Pihlapi esituses ("Valged roosid"). Eestikeelsete sõnade autor on Vally Ojavere.

## Viited
Oleksandr Kuzmuk

**Oleksandr Kuzmuk** (ukraina keeles *Олекса́ндр Іва́нович Кузьму́к*; sündinud 17. aprillil 1954) on Ukraina sõjaväelane ja poliitik.

## Töökäik
Ta oli Ukraina kaitseminister aastatel 1996–2001 ja 2004–2005. 

2022. aasta veebruaris liitus vabatahtlikuna Ukraina territoriaalkaitsejõududega.

## Auastmed
* Ukraina armeekindral – 1998

## Viited
Gussinoozjorsk

**Gussinoozjorsk** on linn Venemaal Burjaatias, Selenga rajooni keskus. Asub Gussinoje järve kaldal, 110 km Ulan-Udest edelas.

1939. aastal pruunsöekaevanduse juurde tekkinud asula 1953. aastal sai linnaõigused ja praeguse nime.

Linnas asub soojuselektrijaam, mis alustas tööd 1976. aastal.

## Viited
SAF Tehnika

**SAF Tehnika** (ametliku nimega AS “SAF Tehnika”) on Läti ettevõte, kus projekteeritakse ja toodetakse juhtmevabu andmeedastusseadmeid. Ettevõtte tegutseb kolmes tegevusvaldkonnas - digitaalsete mikrolaineraadiote tootmine hääle ja andmete edastuseks, mikrolaine spektrinalüsaatorite ja signaalgeneraatorite tootmine ning keskkonnaseireks juhtmevabade andurite tootmine. Ettevõte teenindab mitmeid tööstusharusid, varustades sealhulgas telekommunikatsiooniteenuse osutajaid, haridusasutusi, kommunaalteenuste osutajaid, avalikku julgeolekut tagavaid asutusi, ringhäälingut, valitsust, kaitsetööstusettevõtteid ning nafta- ja gaasitööstusettevõtteid. SAF Tehnika müüb oma tooteid enam kui 130 riigis.

SAF Tehnika on Nasdaqi Riia börsil noteeritud ettevõte, mille põhitegevusalaks on telekommunikatsioonialane teadus- ja arendustegevus ning nende seadmete tootmine ja müük. Ettevõtte peakorter asub Lätis Riias.

Ettevõtte finantsaasta on 1. juulist kuni 30. juunini.

Ettevõte teenib 72% oma müügitulust Põhja- ja Lõuna-Ameerikas. 22% müügitulust teenitakse Euroopas ja Sõltumatute Riikide Ühendusse kuuluvatest riikidest.

1. septembril 2022. aastal teavitati tütarettevõtte SAF Asia Ltd asutamisest Singapuris. Antud ettevõtte eesmärk on pakkuda Aasia turule suunatud tooteid ja teenuseid. Ettevõtte kõigi aktsiate omanik on SAF Tehnika.

## SAF Tehnika börsil
SAF Tehnika emaettevõtte aktsiad on alates 26. maist 2004 noteeritud Nasdaqi Riia börsi põhinimekirjas. Aktsiad on kaubeldavad Nasdaqi Balti börsil. Ettevõtte lühinimi börsil on SAF1R ja ISIN kood on LV0000101129. Ettevõttel on noteeritud 2 970 180 aktsiat. Ettevõte maksab enamikul aastatest dividende (alates 2015. aastast ei ole dividende makstud vaid 2018. ja 2019. aastal).

Seisuga 8. august 2023 on ettevõtte turukapitalisatsioon börsil 31,5 miljonit eurot. Ettevõtte turuväärtus suurenes 2022. aastal 5% võrra. Tegemist on Balti börsi põhinimekirjas pigem väiksemate ettevõtete hulka kuuluva ettevõttega.

#### Suurimad [[Aktsionär|aktsionärid]]

## Vaata ka
* Nasdaqi Balti börs

## Viited
Mochica kultuur

**Mochica kultuur** [motš'iika] oli tsivilisatsioon ja kultuur 1.–8. sajandil Lõuna-Ameerikas praeguse Peruu territooriumi põhjapoolsel rannikualal. Nii Mochica kultuuri ja sellele järgnenud Chimú kultuuri keskus oli praeguse Trujillo linna piirkonnas.

## Ajalugu
Niisutatud orgude ääres kujunesid sõltumatud linnad oma kuningate ka preesterkondadega, kes lõid kõrgelt arenenud Mochica kultuuri.  

Alates 7. sajandist leiud katkevad järsult. Arvatakse, et oli rohkem kui 30 aasta jooksul mitu eriti tugevat El Niño katastroofi, mis purustasid niisutustaristu. Pärast seda sundis 30 aastat kestnud põud arvatavasti Mochica kultuuri kandjaid suuri linnu maha jätma ja rajama väiksemaid asulaid. Nähtavasti puhkes kodusõda alles jäänud toidu ja vee pärast, mille tagajärjel Mochica kultuur rahutuste ja pika nälja tõttu hääbus.  

Mochicaa kultuuri tehnoloogilist arengutaset võib võrrelda Euroopa ja Idamaade eneoliitikumi ja pronksiajaga. 

Mudatellistest püramiidid Huaca del Sol ja Huaca de la Luna olid eelajaloolise Lõuna-Ameerika suurimad ehitised. Neil ei olnud veel oma kirja, kuid piktograafilised kujutised annavad nende elust elava pildi. 

Nähtavasti jätsid nad surnud alguses lageda taeva alla, et kärbsed vabastaksid nende hinge, ning alles seejärel matsid nad surnud koos hauapanustega. Maalingud osutavad teadlaste arvates sellele, et kärbsed olid väga austatud. uMalereien deuten den Forschern zufolge darauf hin, dass die Fliege auch verehrt wurde.

Väljakaevamised annavad tunnistust arvukatest veristest rituaalidest, sealhulgas inimohvritest, millega paluti jumalatelt vihma. Ühel kujutisel pakub ülempreestrinna valitsejale karikast ohvrite verd. Selle üle, kes olid ohvrid, käib vaidlus. Christopher Donnan ja Izumi Shinada arvavad, et need olid kohalike eliitide liikmete vaheliste rituaalsete lahingute kaotajad. John Verano ja Richard Sutter arvavad, et ohvrid olid sõdalased, kes võeti vangi konfliktides teiste Mochica kultuuri asulatega või naaberrahvastega. 

Ühe teooria järgi aitas Mochica kultuuri hääbumisele kaasa jäik ideoloogia. Rituaalid kurnasid ühiskonda nähtavasti väga. Ohverdati põhiliselt noori ja produktiivseid inimei.

## Viited
Otto Franz

Ertshertsog **Otto Franz Joseph Karl Ludwig Maria von Österreich** (21. aprill 1865 Graz – 1. november 1906 Viin) oli ertshertsogi Karl Ludwigi ja tema teise abikaasa ertshertsoginna Maria Annunciata teine poeg. Ta oli Austria-Ungari viimase keisri Karl I isa.

Ta suri 41-aastaselt süüfilisse.

Tema säilmeid hoitakse Keiserlikus krüptis.

## Välislingid
Ferdinand Karl (ertshertsog, 1868–1915)

**Ferdinand Karl Ludwig Joseph Johann Maria** (27. detsember 1868 Viin – 10. märts 1915 München) oli Austria-Ungari ertshertsog kuni 1911. aastani, mil ta taandas ennast õukonnast ja võttis endale uue nime **Ferdinand Burg**. Tema isa oli ertshertsog Karl Ludwig.

## Välislingid
Pärnpuu

**Pärnpuu** on eesti perekonnanimi. 

2022. aasta 1. jaanuari seisuga oli Eestis perekonnanimi Pärnpuu 360 inimesel (163 mehel ja 197 naisel). Perekonnanimede levikult oli Pärnpuu meeste puhul 407. ja naiste puhul 352. kohal.

## Nime kandjaid
*Aarne Pärnpuu, eesti matemaatik (1938–2004) 
*Jüri Pärnpuu, eesti ajakirjanik ja filmioperaator (1904–1985)
*Leili Pärnpuu, eesti maletaja (1950–2022)
*Marko Pärnpuu, eesti jalgpallitreener ja endine jalgpallur (1981–)
*Monika Pärnpuu, eesti sõudja (1980–)

## Viited
Ludwig Viktor

Ertshertsog **Ludwig Viktor Joseph Anton von Österreich** (15. mai 1842 Viin – 18. jaanuar 1919 Wals-Siezenheim) oli Austria keisri ja Ungari kuninga Franz Joseph I, Mehhiko keisri Maximiliano, ertshertsogi Karl Ludwigi ja lapseeas surnud ertshertsoginna Maria Anna noorem vend.

Kuigi ta tegi sõjaväelist karjääri, nagu ertshertsogidele tavaks, ei osalenud ta siiski poliitikas. Ta on tuntud oma kunstikogu ja patronaaži ning heategevuse poolest.

Ta oli avalikult homoseksuaalne ja keeldus abiellumast printsessidega, keda tema jaoks otsiti. Ta suri ilma järglasteta.

## Välislingid
Maria Anna

**Maria Anna Karolina von Österreich** (27. oktoober 1835 Viin – 5. veebruar 1840 sealsamas) oli Austria ertshertsogi Franz Karli ja printsess Sophie ainuke tütar, ertshertsoginna. Tema vennad olid Franz Joseph I, Maximiliano, Karl Ludwig ja Ludwig Viktor, kellest viimane sündis pärast Maria Anna surma.

## Surm
Sündides näis ta olevat elujõuline, kuid peagi hakkasid tal ilmnema langetõve nähud. Ta suri nelja-aastaselt pärast äkilist krambihoogu. Tema säilmeid hoitakse keiserlikus krüptis.

## Välislingid
Simson (perekonnanimi)

**Simson** on perekonnanimi. 

2022. aasta 1. jaanuari seisuga oli Eestis perekonnanimi Simson 581 inimesel (233 mehel ja 248 naisel). Perekonnanimede levikult oli Simson meeste puhul 231. ja naiste puhul 241. kohal.

## Nime kandjaid
*Aivar Simson (*Simson Seakülast*), eesti skulptor (1959–)
*Kaari Simson, eesti tippjuht (1977–)
*Kadri Simson, Eesti poliitik (1977–)
*Krista Simson, eesti graafik ja kunstiõpetaja (1960–)
*Piret Simson, eesti näitleja
*Priit Simson, eesti ajakirjanik (1977–) 
*Priit Simson, eesti fotograaf ja alpinist (1976–) 
*Taavi Simson, eesti õpetaja (1989–)

## Viited
Simson

**Simson** (heebrea שִׁמְשׁוֹן, Šīmšōn) oli iisraeli kohtumõistja, kes oli tuntud oma erakordse jõu poolest. Vana Testamendi Kohtumõistjate raamatu järgi peitus Simsoni suur jõud tema juustes. Seda teada saanud, pügas tema naine Deliila need maha ja andis ta jõuetuna vilistite kätte.

Simsoni lugu on palju kasutatud kirjanduses, muusikas ja kujutavas kunstis. Näiteks on temast loonud teoseid Rubens, Rembrandt, John Milton, Georg Friedrich Händel ja Camille Saint-Saëns.
Distantskandur

**[[Sarrus]]e distantskandur** ehk **armatuurikandur** *(kõnekeeles ka armatuuri konn, torn, seen, tugi)* on ehituses abivahend, mille abil saab nihutada ning fikseeritult hoida raudbetoonist konstruktsioonide sarrust enne betoonivalu ja betoonivalu ajal. Kandurid jäetakse betoonivalu ajaks konstruktsiooni sisse, et sarrusvõrk paigal püsiks, ning kandurid saavad valminud struktuuri osaks.

## Kandurite jaotus
Distantskandurid jaotatakse kaheks kategooriaks **kuju järgi**:

* Lineaarsed (piklikud) distantskandurid
* Punkt-distantskandurid

Sarruse distantskandurid liigitatakse **toormaterjalide järgi** kolmeks: 

* Betoonkandurid
* Plastikkandurid
* Metallkandurid

## Distantskandurite erinevused
**Betoonkanduri** eeliseks on tugevam ning veetihedam lõpptulemus, kuna nii kandur kui ka materjal on mõlemad betoonist. Kuna betoonkanduri ja raudbetooni vahelt ei saa palju niiskust läbi imbuda, siis on väiksem võimalus, et raudbetooni sarrus hakkab korrodeeruma. Kuna materjal on sama, siis on ka materjali temperatuurist tulenev deformatsioon sama. Viimane tähendab, et materjali temperatuuri muutusel on mahukahanemine või -suurenemine sama.

**Plastikkanduri** eeliseks on soodne hind ning kiire paigaldus. Plastikkanduri puudus on, et seondub betooniga väga vähe, mistõttu võib betooni ja kanduri vahelt niiskus läbi pääseda. Plastikkandur betooni struktuurilisi omadusi ei paranda. Betooni ja plastmassi deformatsiooni suurused temperatuuri mõjul on erinevad, mistõttu võib plastikkandur kõrgemal temperatuuril sulama hakata. 

**Metallkandurit** kasutatakse armatuurvõrkude sidumiseks raudbetooni siseselt. Eeliseks on kanduri tugevus ja jäikus, kuid metallkandureid kasutades peab olema ettevaatlik, et kandur betooni servale liiga lähedale ei satuks. Vastasel juhul hakkab betooni servas olev kandur korrodeeruma väliskeskkonnast tuleva niiskuse tõttu.

Kuna plastikkandurid on palju väiksema koormustaluvusega kui betoonkandurid, tuleb plastikkandureid tihedamalt paigutada. Üldiselt on vahekord 1:2 (ühe betoonkanduri asemel tuleb kasutada kahte plastikkandurit), kuid kui armatuurvõrk tehakse suurem ja raskem, siis on vahekord 1:3 või enamgi.

## Viited
S. N. Goenka

**Satya Narayana Goenka** (29. jaanuar 1924 – 29. september 2013) oli India vipassana meditatsiooni õpetaja. 

Sündinud hindu perekonnas Birmas, suundus ta 1969. aastal Indiasse ning hakkas seal õpetama universaalset ja teaduslikku meditatsiooni, mis on vaba igasugusest sektantlusest. 

Goenka õpetuste kohaselt alustatakse mediteerimisel hingamise jälgimisest, mis on budismi praktikas tuntud kui anapanasati, ning seejärel hakatakse järk-järgult teadvustama muid kehalisi ja meelelisi tunnetusi.

Goenka õpetustest kujunes välja ülemaailmne vipassana liikumine.
Kashmir (laul)

"**Kashmir**" on Inglise rokkansambli Led Zeppelin laul nende kuuendalt stuudioalbumilt "Physical Graffiti" (1975). Laulu sõnad kirjutasid Jimmy Page ja Robert Plant koostöös John Bonhamiga kolme aasta jooksul ning need valmisid 1973. aastal.

Pärast laulu avaldamist esitas Led Zeppelin "Kashmiri" peaaegu kõikidel oma kontsertidel.

Ajakiri Rolling Stone on valinud "Kashmiri" kõigi aegade 500 parima laulu sekka.
Laxenburgi lossid

**Laxenburgi lossid** asuvad Laxenburgi linnas Alam-Austrias, umbes kuus kilomeetrit Viini linnapiirist lõunas. Suures lossipargis asuvad Altes Schloss, Neues Schloss ja Franzensburg.

## Välislingid
Roby Koik

**Roby Koik** (sündinud 22. juuni 1964) on Eesti jurist ja halduskohtunik.

Roby Koik omandas 1992. aastal Tartu Ülikoolis *[[baccalaureus artium]]i* kraadi.

12. oktoobril 1993 nimetas president Lennart Meri Riigikohtu üldkogu ettepanekul Roby Koigi halduskohtunikuks Võru Maakohtusse.

Roby Koik on 1. jaanuarist 2001 halduskohtunik Tartu Maakohtus.

Ta oli Eesti Kohtunike Ühingu liige 16. oktoobrini 2018.

## Tunnustus
* 2014 – Kohtu teravaim sulg

## Viited
Mayerlingi loss

**Mayerlingi loss** (saksa keeles *Schloss Mayerling*) on endine Habsburgide jahimaja Alam-Austria linna Allandi lähistel Mayerlingis. See asub umbes 40 km kaugusel Viini siselinnast edelas.

## Ajalugu
1889. aastal  sooritas Austria-Ungari kroonprints Rudolf sealsetes valdustes enesetapu. Tema isa, keiser Franz Joseph I, korraldusel anti valdused hiljem samal aastal Paljasjalgsete Karmeliitide Ordu nunnakloostrile. Tänapäeval asub seal muuseum.

## Välislingid
Pjotr Durnovo

**Pjotr Pavlovitš Durnovo** (vene keeles Пётр Павлович Дурново; 6. detsember (ukj 18. detsember) 1835 − 19. august 1919 Petrograd) oli Venemaa keisririigi sõjaväelane (jalaväekindral) ja riigitegelane. 1866−1870 oli ta Harkovi ja 1872−1878 Moskva kuberner. Moskva kindralkuberner 1905. aasta juulist novembrini. Udellide departemangu juhataja 1882−1884. Riiginõukogu liige (1904).

## Elulugu
### Päritolu ja haridustee

Põlvnes vanast aadlisuguvõsast. Ta oli keiserliku õukonna õuemeistri Pavel Dmitrijevitš Durnovo (1804−1864) noorem poeg. Tema ema vürstinna Aleksandra Petrovna Volkonskaja (1804−1859) oli kindralfeldmarssal hiilguslik vürst Pjotr Volkonski tütar. Sai koduhariduse. Seejärel astus Paažikorpusesse, kus sai 1843. aastal kammerpaažiks. Sooritas kooli juures 1853. aastal eksamid, pärast mida astus sõjaväeteenistusse.

### Sõjaväeteenistus
Sai korneti auastme ja määrati teenima kavalergardide polku. Peagi suunati ta õppima Keiserlikku sõjaväeakadeemiasse (hilisem Nikolai Kindralstaabi Akadeemia), mille lõpetas 1855. aastal. Samal aastal määrati ta kindralstaapi ja komandeeriti Soomes asuvate vägede juhataja käsutusse. Võttis osa Krimmi sõjast, kus osales Sveaborgi kindluse kaitsmisel. Alates 1856. aastast teenis kaardiväe kindralstaabis. 1859. aastal sai temast keisri tiibadjutant. Ta komandeeriti Kaukaasia armee ülemjuhataja vürst Barjatinski käsutusse ja ta osales sõjategevuses mägilaste vastu.

### Surm
Suri 1919. aastal Petrogradis 83 aasta vanuses kopsupõletikku ja maeti Aleksander Nevski suurkloostri kalmistule.

## Auastmed

## Tunnustus
### Venemaa autasud
* Püha Anna ordeni IV klass (29. september 1855)
* Püha Vladimiri ordeni IV klass (30. august 1861)
* Püha Stanislavi ordeni II klass (23. aprill 1863)
* Püha Anna ordeni II klass (22. november 1865)
* Püha Stanislavi ordeni I klass (27. detsember 1868)
* Püha Anna ordeni I klass (30. august 1870)
* Püha Vladimiri ordeni II klass (27. jaanuar 1874)
* Valge Kotka orden (1878)
* Püha Aleksander Nevski orden (15. mai 1883, briljandid 13. august 1903)
* Püha Vladimiri ordeni I klass (19. veebruar 1911)

### Välismaa autasud
* Rootsi Mõõgaorden (1860)
* Preisimaa Punase Kotka ordeni III klass (1861)
* Pärsia Lõvi ja Päikese ordeni I klass (1873)
* Austria Raudkrooni ordeni I klass (1874)
* Preisimaa Punase Kotka ordeni II klass koos tähega (1874)
* Rootsi Põhjatähe ordeni suurrist (1875)
* Itaalia Raudkrooni ordeni I klass (1876)
* Taani Dannebrogi ordeni suurrist (1876)
* Kreeka Lunastaja ordeni I klass (1876)
* Montenegro Vürst Danilo I ordeni I klass (1882)
* Bulgaaria Püha Aleksandri ordeni I klass (1884)
* Bulgaaria Teenete ordeni I klass (1886)
* Prantsusmaa Auleegioni ordeni suurohvitseririst (1899)

## Isiklikku
Naitus õuepreili vürstinna Maria Vassiljevna Kotšubeiga (1848−1894), kes oli arheoloog ja numismaatik vürst Vassili Viktorovitš Kotšubei (1812−1850) tütar. Sellest abielust sündis kaks last. Poeg Pavel (1872−1909) teenis mereväes ja suri 2. järgu kapteni auastmes. Tema õde Aleksandra (1878−1951) oli õupreili. Ta abiellus Ukraina viimase hetmani Pavlo Skoropadskiga.

## Välislingid
*Pjotr Durnovo teenistuskäik saidil grwar.ru
Overpass Graffiti

**"Overpass Graffiti"** on Briti laulja ja laulukirjutaja Ed Sheerani singel, mis avaldati 29. oktoobril 2021 plaadifirma Asylum ja Atlantic Recordsi kaudu. Laul on kolmas singel tema viiendalt stuudioalbumilt = (2021).
Jüri Sillarti mälestuspäev

**Püha Jüri mälestuspäev** on eesti teeneka filmilavastaja ja -operaatori Jüri Sillarti mälestuseks peetav filmivaldkonna spetsialistide ja üliõpilaste tähtpäev, mida tähistatakse alates 2012. aastast iga aasta 29. mail. Püha Jüri päeva tähistavad ülikooli filmikunsti eriala vilistlastest filmitegijad ja üliõpilased Tallinna Ülikooli Balti filmi, meedia ja kunstide instituudi hoones. 

## Traditsioonid

* Haua ühiskülastus – püha Jüri päeva traditsiooniline algus hommikuse ühiskülastusega Jüri Sillarti hauaplatsile Metsakalmistul.
* Filmiteemaline teaduskonverents – üliõpilaste korraldatud Püha Jüri teaduskonverents
* Püha Jüri õhtu – osalevad filmiüliõpilased, vilistlased ja teised Eesti filmiga seotud inimesed, esinevad üliõpilasansamblid.
* Püha Jüri preemia – õhtuse osa krooniks on Püha Jüri preemia laureaadi väljakuulutamine. Preemia antakse silmapaistvale filmiüliõpilasele.
## Püha Jüri teaduskonverents
Filmiüliõpilaste korraldatava teaduskonverentsi fookusse valitakse aktuaalsed teemad filmimaailmas ning esinema kutsutakse oma ala professionaalid. Teaduskonverents on kõigile huvilistele avatud ja tasuta. 

## Püha Jüri preemia
Iga aasta 29. mail annab Balti Filmi ja Meediakooli filmiosakonna vilistlaskogu välja Püha Jüri preemia. 
Püha Jüri preemia näol on tegemist tunnustusega, mis antakse ühele silmapaistvale filmiüliõpilane. Preemia saaja puhul hinnatakse üliõpilase erialast arengut ja võimekust, meeskonnatöö oskust, õppeedukust ja osavõttu koolitööst ning „jumalikku annet”. Auhinnaga kaasneb rahaline stipendium filmiüliõpilase erialaseks enesetäiendamiseks ning klaasikunstnik Ivo Lille kujundatud rändauhind.

Püha Jüri preemia laureaadid:

## Viited
Marie Vetsera

**Marie Alexandrine Freiin von Vetsera** (19. märts 1871 Viin – 30. jaanuar 1889 Mayerling) oli Austria-Ungari uusaadelkonna liige, kes oli ühtlasi üks kroonprintsi Rudolfi armukestest. Paruness ja Rudolf leiti 1889. aasta jaanuaris Mayerlingi jahimajast surnuna, ilmselt oli kroonprints mõrvanud noore naise ja siis sooritanud enesetapu.

## Välislingid
Jupiter Icy Moons Explorer

**Jupiter Icy Moons Explorer (JUICE)** on Euroopa Kosmoseagentuuri kosmoseaparaat, mis suundub uurima Jupiteri kaaslasi Ganymedest, Callistot ja Europat.

Teadlaste arvates on kõigi kolme kaaslase pinna all vedela vee ookeanid, mis võib tähendada, et neis on elu. JUICE on esimene Ameerika Ühendriikidest sõltumatu Päikesesüsteemi kaugemaid planeete uurima suunduv kosmoseaparaat. See on ühtlasi esimene kosmosesond, mis läheb orbiidile mõne muu taevakeha ümber kui Maa Kuu. Detsembris 2034 siseneb see Jupiteri suurima kaaslase Ganymedese orbiidile. JUICE startis 14. aprillil 2023 ning jõuab Jupiteri orbiidile augustis 2031. Missioon tiirleb Jupiteri orbiidil samal ajal NASA missiooniga Europa Clipper.

## Viited
Pommivarjend

**Pommivarjend** on rajatis, mille eesmärk on kaitsta sihtmärki pommitabamuse ja selle mõjude eest eest.

## Vaata ka
* Varjend
Salumets (perekonnanimi)

**Salumets** on eesti perekonnanimi. 

2022. aasta 1. jaanuari seisuga oli Eestis perekonnanimi Salumets 358 inimesel (161 mehel ja 197 naisel). Perekonnanimede levikult oli Salumets meeste puhul 421. ja naiste puhul 352. kohal.

## Nime kandjaid
*Andres Salumets, eesti bioloog ja biokeemik (1971–)
*Jaak Salumets, eesti poliitik, korvpallitreener ja korvpallur (1949–)
*Thomas Salumets, eesti päritolu Kanada kirjandusteadlane (1956–)
*Vello Salumets, eesti muusik ja tõlkija (1950–) 

## Viited
Ukraina vabatahtliku päev

**Ukraina vabatahtliku päev** (ukraina keeles *День українського добровольця*) on tähtpäev, millel austatakse Ukrainas tegutsenud vabatahtlikke.

## Viited
Dmitri Bortnjanski

**Dmitri Bortnjanski** (28. oktoober 1751 Hluhhiv, Kiievi kubermang – 10. oktoober (28. september vkj) 1825 Peterburi) oli ukraina helilooja ja koorijuht Venemaal.

Ukrainas sündinud Bortnjanski õppis varajases lapsepõlves laulmist Hluhhivis, kuid saadeti seitsmeaastaselt õppima Peterburi õukonnakapelli, kus ta õppis Baldassare Galuppi õpilasena muusikat. Aastal 1768 läks ta koos õpetajaga Veneetsiasse õpinguid jätkama. Varsti pärast naasmist aastal 1779 määrati ta õukonnakapelli dirigendiks ja aastal 1796 koorijuhiks ning sellel ametikohal oli ta kuni surmani. Ta oli esimene õukonnakapelli koorijuht, kes sai õiguse jagada Venemaal kogu kirikumuusikale esinemislubasid.

Ta on tuntud oma ulatusliku õigeusu kirikumuusika hulga poolest ning teda on nimetatud "Venemaa Palestrinaks". Tema teoste hulgas on näiteks 72 liturgilist hümni, sealhulgas 26 kahekordsele koorile, 45 vaimulikku koorikontserti, Johannes Krisostomuse kolmehäälne liturgia ja kaheksa vaimulikku triot.

Tema õukonnakapelli jaoks loodud kirikumuusika oli tugevasti mõjutatud Ukraina muusikatraditsioonist ning näiteks Johannes Krisostomuse liturgias kõlava keerubi laulu meloodia on ilmselt laenatud rahvamuusikast. Tema muusikat mõjutas tugevalt ka 18. ja 19. sajandi vahetuse itaalia stiil, millel oli suur mõju tolleaegsele vene õigeusu kirikumuusikale. 19. sajandi teisel poolel leidsid vene hümnide reformijad, nagu Stepan Smolenski ja Aleksander Kastalski, et see on muutnud vene hümnitraditsiooni kummaliseks ja võõraks vormiks, ning püüdsid uuesti läbi vaadata neumad ja märkmed, mis jäid kloostri raamatukogudesse. Kuigi Bortnjanskit teatakse üldiselt vaimse muusika heliloojana, tekkis tema ilmaliku muusika vastu laiem huvi 20. sajandil.

Tema loodud kirikulaule lauldakse ka Eesti Evangeelses Luterlikus Kirikus: KLPR-264 "Ma kummardan Sind, Armuvägi"
Vatsk

**Vatsk** on õhuke nisu-, rukki- või odrajahust (*kesvavatsk*) valmistatud leib või kakk.

Vatsk oli parema leiva või peotoiduna 19. sajandil Kagu-Eestis üldtuntud.

Taina kergitamiseks kasutati pärmi. Sageli pandi taina vahele kihtidena seeni, lihatükke, kartuli- või tanguputru, puruks tambitud kanepiseemneid vms.

## Vaata ka
*karask
*paistekakk
*pirukas
*rõõsk 
 
## Viited
Perast

**Perast** (kirillitsas *Пераст*) on linn Kotori lahe ääres Montenegros. See asub kohaliku valla halduskeskusest Kotorist mõne kilomeetri kaugusel loodes. Selle lähistel asuvad väikesaared Sveti Đorđe ja Gospa od Škrpjela.

## Välislingid
Gospa od Škrpjela

**Gospa od Škrpjela** on üks kahest Perasti lähistel Aadria mere Kotori lahes asuvast väikesaarest. Kuulub Montenegrole. Saare pindala on 0,38 hektarit.

Saarel on kirik. Püsielanikke ei ole.

## Vaata ka
*Sveti Đorđe

## Välislingid
Lang (perekonnanimi)

**Lang** on perekonnanimi.

2022. aasta 1. jaanuari seisuga oli Eestis perekonnanimi Lang 457 inimesel: 225 mehel ja 232 naisel. Perekonnanimede levikult oli Lang meeste seas 242. kohal ja naiste seas 268. kohal. Nimi on levinuim Võru maakonnas, kus neid oli maakonna 10 000 elaniku kohta 14,34.

## Nime kandjaid
*Ádám Lang, ungari jalgpallur (1993–) 
*Ants Lang, eesti pedagoog ja kirjastaja (1938–2014) 
*Antti Lang, eesti päritolu Soome näitleja (1980–)
*Elmar Lang, Eesti sõjaväelane (1906–1944)
*Jacob Lang, rootsi vaimulik (1648–1716)
*Karl Lang, Eesti sõjaväelane (1900–1960)
*Merike Lang, eesti ajaloolane, etnoloog ja museoloog (1958–)
*Rein Lang, Eesti poliitik (1957–)
*Stephen Lang, USA näitleja (1952–)
*Valter Lang, eesti arheoloog (1958–)

## Viited
Lauri (perekonnanimi)

**Lauri** on eesti perekonnanimi.

2022. aasta 1. jaanuari seisuga oli Eestis perekonnanimi Lauri 430 inimesel: 207 mehel ja 223 naisel. Perekonnanimede levikult oli Lauri meeste seas 275. kohal ja naiste seas 285. kohal. Nimi on levinuim Hiiu maakonnas, kus neid oli maakonna 10 000 elaniku kohta 15,69.

## Nime kandjaid

*Heinrich Lauri, Eesti poliitik (1890–1942)
*Hillar Lauri, eesti merenduspedagoog (1928–2014)
*Indrek Lauri, eesti kergejõustiklane (1941–1999)
*Johannes Oskar Lauri, eesti vaimulik, E.E.L.K. piiskop ja peapiiskop (1891–1974)
*Lembit Lauri, eesti raadioajakirjanik (1929–2006)
*Maris Lauri, eesti majandusanalüütik (1966–)

## Viited